Pron edustajistovaali 10.8.-5.9.2016

Prossa asioista päättävät jäsenet. Ylintä päätäntävaltaa käyttävän edustajistomme toimikausi on päättymässä ja uusi valitaan elo–syyskuussa, vaali pidetään 10.8.-5.9.2016.

**Edustajisto päättää monesta, kuten**

– vahvistaa Pron toimintalinjat, valitsee liiton puheenjohtajan ja valvoo hallituksen toimintaa

– päättää jäsenmaksusta ja jäsenyhdistyksille palautettavasta jäsenmaksuosuudesta

– vahvistaa tilinpäätöksen ja myöntää vastuuvapauden vastuuvelvollisille

– kokoontuu kaksi kertaa vuodessa, tarvittaessa useammin.

**Vaali pähkinänkuoressa**

– nyt valittavan edustajiston toimikausi on neljä vuotta, 2016–2020
– äänestämme edustajistoon 100 varsinaista jäsentä sekä alueelliset sektorikohtaiset yleisvarajäsenet
– äänestysaika on 10.8.–5.9.2016. Sähköinen äänestysjärjestelmä aukeaa 10.8. kello 9 ja sulkeutuu viimeisenä vaalipäivänä kello 16.
– valitset äänestätkö sähköisesti vai postitse.

Ehdokkaissa on naisia 88 ja miehiä 86. Naisia on siis 51 prosenttia ehdokkaista. Pron jäsenkunnasta naisia on noin 59 prosenttia.

Ehdokkaat edustavat Pron neljää sektoria, teollisuutta, palveluja, finanssia sekä ICT- ja viestintäalaa. Edustajiston paikat jakaantuvat eri sektorien kesken jäsenmäärän suhteessa.

Esittelemme vaaliehdokkaat vaalikoneessamme. Näet heistä taustatiedot ja voit poimia näppärästi esiin henkilöt, joiden mielipiteet vastaavat parhaiten omia näkemyksiäsi. Vaalikone löytyy ProPlussan etusivulla olevasta Edustajistovaali-kuvakkeesta ja siellä vaalisivuille vievästä linkistä.

Lahden Seudun Toimihenkilöt Pro ry:stä ehdokkaina ovat Jaana Seppälä ja Kirsi Perttula. Heidän esittelynsä löytyvät ohesta.